Työvoimapalveluyrityksellä menestyvän Abdi Osmanin mielestä antelias sosiaaliturva antaa väärän viestin.

Rakennusalan työvoimapalvelu Horn Afrikin kymmenen vuotta sitten perustanutta Abdi Osmania on haastateltu Hufvudstadsbladetissa. Hän tuli Suomeen 25 vuotta sitten Somaliasta turvapaikanhakijana. Nyt hänen yrityksellään on 60 työntekijää 35 eri maasta.

Abdi Osmanin mukaan ei pidä paikkaansa, että Suomessa olisi vaikeaa olla yrittäjä.

– Yritän usein kannustaa työntekijöitäni perustamaan omia yrityksiä joita käyttäisin alihankkijoina, mutta se on vaikeaa. …Valitettavasti Suomessa ei ole muotia olla yrittäjä, Abdi Osman sanoo.

Hän ihmettelee, että maahanmuuttajat kyllä perustavat nopeasti yhdistyksiä.

Työvoimayrittäjä suhtautuu kriittisesti maahanmuuttajille pidettäviin kursseihin ja koulutukseen.

– Se on pois heitettyä aikaa. Oppi tulee työn ja työkavereiden kautta. Suomi on hyvä maa elää, mutta tarvitsee olla myös omaa tahtoa jotta pääset esille.

Abdi Osmanin mukaan liian monet käyttävät järjestelmää hyväkseen sosiaaliturvassa.

– Viesti maahanmuuttajille on väärä. Saat asunnon, suomen kielen kurssit ja tuet, mutta ei ole ketään joka kannustaisi oma-aloitteisuuteen. Suomen hyvinvointijärjestelmä on liian pehmeä. Minusta yhteiskunnalta ei pitäisi saada tukea ilman että antaa jotain takaisin.

– Miksi esimerkiksi siivousyhtiöllä on yli sata vapaata työpaikkaa, hän kysyy.